ลือ! ขาใหญ่ทุ่ม 329 ลบ. ซื้อบิ๊กล็อต RS มั่นใจธุรกิจโตแกร่ง
ลือ! ขาใหญ่ทุ่ม 329 ลบ. ซื้อบิ๊กล็อต RS เฉียด 21 ล้านหุ้น ราคาเฉลี่ย 15.78 บ. ซึ่งเป็นราคาสูงกว่ากระดานซื้อขาย โดยวันนี้ RS ราคาหุ้นปิดตลาดที่ 15.40 บ. มั่นใจธุรกิจโตแกร่ง
ลือ! ขาใหญ่ทุ่ม 329 ลบ. ซื้อบิ๊กล็อต RS เฉียด 21 ล้านหุ้น ราคาเฉลี่ย 15.78 บ./หุ้น ซึ่งเป็นราคาสูงกว่ากระดานซื้อขาย มั่นใจธุรกิจโตแกร่ง
7 มี.ค. 2565

ผู้สื่อข่าวรายงานว่า ในวันนี้ (7 มี.ค. 2565) มีรายการสรุปซื้อขายกระดานรายใหญ่ (Big lot) ของหุ้นบริษัท อาร์เอส จำกัด (มหาชน) หรือ RS จำนวน 5 รายการ ปริมาณ 20,874,000 หุ้น มูลค่ารวม 329.48 ล้านบาท ราคาเฉลี่ย 15.78 บาทต่อหุ้น ซึ่งเป็นราคาสูงกว่ากระดานซื้อขาย 2.5%
โดยราคาหุ้น RS ปิดตลาดวันนี้อยู่ที่ 15.40 บาท ลบ 0.50 บาท หรือ 3.14% สูงสุดที่ 15.80 บาท ต่ำสุดที่ 15.10 บาท มูลค่าซื้อขายที่ 561.39 ล้านบาท
ทั้งนี้แหล่งข่าวจากตลาดทุน เปิดเผยกับ “ข่าวหุ้นธุรกิจออนไลน์” ว่า นักลงทุนรายใหญ่ได้เข้าซื้อหุ้นบิ๊กล็อตในครั้งนี้ ซึ่งเป็นการตอกย้ำถึงแนวโน้มผลการดำเนินงานของ RS มีโอกาสเติบโตขึ้นอย่างต่อเนื่อง